דוד שפירא בטקס מינויו למפקד חטיבת עציון, מאי 2018

**דוד שפירא** (נולד ב-14 בנובמבר 1978) הוא קצין בצה"ל בדרגת אלוף-משנה. שימש סגן מפקד אוגדת עזה, מפקד חטיבת עציון, מפקד גדוד גפן ומפקד גדוד שמשון. בעל צל"ש אלוף על הריגת המחבל בפיגוע בישיבת מרכז הרב.

ביוגרפיה
--------

שפירא, בנם של אברהם מנחם ורוחמה, נולד וגדל בשכונת קריית משה בירושלים. למד בישיבת ירושלים לצעירים ובישיבת הר ברכה. התגייס לצה"ל באוגוסט 1997, התנדב לחטיבת הצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה, ולקח חלק בלחימה בדרום לבנון. לאחר מכן שימש כמפקד פלוגת מסלול בגדוד, ולחם במלחמת לבנון השנייה. בהמשך היה קצין אג"ם של גדוד 890. במרץ 2008 בעת ששהה בביתו, שמע את קולות הירי מהפיגוע בישיבת מרכז הרב, הוא הגיע למקום, הסתער והרג יחד עם הרב יצחק דדון את המחבל. באוקטובר 2009 קיבל על כך צל"ש אלוף, ממפקד פיקוד המרכז, גדי שמני. לאחר מכן שימש כמפקד הפלוגה המסייעת בגדוד, בין היתר במהלך מבצע עופרת יצוקה. בסיום תפקידו יצא ללימודים. בהמשך שירת כסגן מפקד גדוד 890 בין השנים 2010–2011. לאחר מכן מונה למפקד מגמת הכשרות של גדס"ר צנחנים.

בשנת 2014 הועלה לדרגת סא"ל ומונה למפקד גדוד שמשון. בשלהי תפקידו, התרחשה פרשת אלאור אזריה, הוא העיד במשפטו של אזריה ושיבח אותו כחייל, אך הוסיף שלא האמין לו נקודתית במקרה שבו הוא הואשם, ולדבריו לא היה צורך בירי במחבל המנוטרל. את תפקידו סיים ב-31 במרץ 2016. בהמשך מונה למפקד גדוד הדס בבה"ד 1 בין השנים 2016–2017. לאחר מכן מונה למפקד גדוד גפן בין השנים 2017–2018. ב-17 במאי 2018 הועלה לדרגת אל"ם ומונה למפקד חטיבת עציון, תפקיד בו שימש עד 18 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). בשנת 2021 מונה לסגן מפקד אוגדת עזה, ושירת בתפקיד עד 26 ביוני 2023.

חיים אישיים
-----------

שפירא מתגורר בשכונת קריית משה שבירושלים, נשוי להודיה, בתו של הרב הלל פלסר, ואב לשבעה.

גלריה
-----

* נדב פדן עונד לדוד שפירא את תג חטיבת עציון, מאי 2018נדב פדן עונד לדוד שפירא את תג חטיבת עציון, מאי 2018
* דוד שפירא עם הדי זילברמן, אוקטובר 2019דוד שפירא עם הדי זילברמן, אוקטובר 2019
* דוד שפירא בשיחה במסגרת מיזם "מדור לדור" - מפגש של מח"טים בצה"ל עם לוחמי המחתרות, 2020דוד שפירא בשיחה במסגרת מיזם "מדור לדור" - מפגש של מח"טים בצה"ל עם לוחמי המחתרות, 2020

קישורים חיצוניים
----------------

ויקישיתוף מדיה וקבצים בנושא **דוד שפירא** בוויקישיתוף
* עוזי ברוך, דוד שפירא פעל בקור רוח ואומץ לב, באתר ערוץ 7, 8 במרץ 2008
* גבורה אמונית - ראיון בלעדי עם רס"ן דוד שפירא - ארבע שנים לפיגוע במרכז הרב

הערות שוליים
------------

1. ↑  אבירם זינו וחנן גרינברג, "עליתי לגג, ראיתי את המחבל ויריתי לו בראש", באתר ynet, 7 במרץ 2008
2. ↑  חן קוטס-בר ואמיר בוחבוט, סרן דוד ירה במחבל ודיווח למג"ד: הרגתי אותו, באתר nrg‏, 9 במרץ 2008
3. ↑  עוזי ברוך, צל"ש לרב סרן דוד שפירא - וידאו, באתר ערוץ 7, 20 באוקטובר 2009
4. ↑  רס"ן דוד שפירא, באתר הגבורה
5. ↑  שבתי בנדט‏, "שימות בקרב": המג"ד שקיבל צל"ש - וכעת מותקף כי העיד נגד אזריה, באתר וואלה!‏, 14 ביולי 2016
6. ↑  עוזי ברוך, אל"מ דוד שפירא מונה למח"ט עציון, באתר ערוץ 7, 17 במאי 2018
7. ↑  אור הלר ואלון בן דוד, סבב מינויים בצה"ל: תמיר היימן יהיה ראש אמ"ן; הרצי הלוי ימונה למפקד פיקוד דרום, באתר של "רשת 13", 13 בנובמבר 2017 (במקור, מאתר "nana10")

| מפקדי חטיבת עציון  |
| --- |
| 

|  |
| --- |
| יוסף מישלב • דני זאבי • הלל בר • אריה רגב • אברהם בן דוד • אליעזר רוזנבאום • נעם תיבון • מרסל אביב • ירון בוים • נדב פדן • ניצן אלון • ניר סלומון • ערן מקוב • יניב אלאלוף • עמית ימין • רומן גופמן • שרון אסמן • דוד שפירא • אייל שוימר • איתי מטק |

 |